VIIENDA KOOSSEISU

OTSUS

Haapsalu,								29. veebruar 2008 nr 188

Maa munitsipaalomandisse taotlemine
(Kiltsi tee 14a, Haapsalu)

Vastavalt maa munitsipaalomandisse andmise korrale toimub maa munitsipaalomandisse taotlemine volikogu vastava otsuse alusel. Kiltsi tee 14a krunt on planeeritud sihtotstarbega tootmismaa, mida on linnal vaja ettevõtluse arendamiseks ja linnaelanikele töökohtade saamiseks. Maa on vajalik kohalikule omavalitsusele seatud ülesannete täitmiseks. Juhindudes maareformi seaduse § 25, § 28 lg 2, Vabariigi Valitsuse 02.06.2006 määrusega nr 133 kinnitatud Maa munitsipaalomandisse andmise korra § 6, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:

1.	Taotleda Keskkonnaministeeriumilt Haapsalu linna munitsipaalomandisse Haapsalu linnas 
järgmine maaüksus:
Kiltsi tee 14a, Haapsalu, Läänemaa – sihtotstarve tootmishoonete maa, pindala 2 901 m2 (asendiplaan lisatud).

2.	Otsus jõustub avalikustamisega.

3.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Maa munitsipaalomandisse taotlemine (Kiltsi tee 14a, Haapsalu)“

Vastavalt maa munitsipaalomandisse andmise korrale toimub maa munitsipaalomandisse taotlemine kohaliku omavalitsuse vastava volikogu vastava otsuse alusel.

Kiltsi tee 14a krunt on planeeritud sihtotstarbega tootmismaa, mida on linnal vaja ettevõtluse arendamiseks ja linna elanike töökohtadega kindlustamiseks. Detailplaneeringuga planeeritud maaüksus paikneb Ungru elamukvartali naabruses.
Maa on vajalik kohalikule omavalitsusele seatud ülesannete täitmiseks.

Linnavalitsus teeb ettepaneku eelnõu otsusena vastu võtta.

Toivo Hein
Aselinnapea